404 ÙMANAK DISTRIKT 



kort Tid efter, at Elvene om Foraaret er begyndt at løbe, hvorfor man da maa 

 køre en mindre Strækning over Land inden om de ufarbare Steder. Som ved Ud- 

 stedet Kaersut bemærket, fører en til de daglige Handelstogter benyttet Fodsti 

 langs Stranden fra Bopladsen til Udstedet; imod Vest fører ligeledes en Fodsti 

 til den 3 km retv. VNV. for Stationen beliggende Kulmine. Vejen gaar først over 

 det tidligere omtalte brede Delta, dannet af en Elv, der er opstaaet ved Smelte- 

 vandet fra tre nærliggende Bræer, og derefter op paa den nederste, morænedæk- 

 kede Terrasse af det Vest for Elven liggende Basaltfjæld »Slibestensfj ældet«, for 

 endelig, til Dels ad Stiger gennem en Kløft i Fjældets ud imod Havet ca. 50 m 

 hoje Klint, at føre ned til Kulminen, der er beliggende lige ved Havfladen. 



Ved Foden af Klinten findes et af Naturen dannet Plateau, som efter at Mine- 

 driften er sat i Gang, er bleven inddæmmet og forhøjet til en Højde af ca. 3 m. 

 Plateauet benyttes dels til Opbevaringsplads af Kul (indtil 1400 Tons), dels til 

 et Opholdshus for Minearbejderne under deres Maaltider og lignende, dels ende- 

 lig til Skinneanlæg til Kullenes Transport fra Minen forbi et Vejehus til en Ud- 

 skibningsbro, hvorfra Kullene styrtes i Pramme. Der er saa ringe Dybde ud for 

 Minen, at end ikke Storbaade kan lægge til ved Broen; Skibe (Dampskibe) kan i 

 godt Vejr ankre et Par Hundrede Meter fra Land, hvor der er passende Dybde 

 og god Ankerbund, og hvor. Ankring er lettet ved Ankermærker, opsatte paa 

 Fjældet. Der kan paa denne Maade pr. Dag lastes omkring 200 Tons; men Last- 

 ningen foregaar paa fuldstændig aaben Red og er i højeste Grad afhængig af 

 Vejret. 



Selve Kullejet ligger omtrent i Højde med Havfladen; der er her i Retning 

 mod Syd og med en indbyrdes Afstand af 70 m ført 2 Hovedgange ind i Fjældet. 

 Imod Vest har Lejet dog kun en mindre Udstrækning, hvorfor den vestlige Hoved- 

 gang er ganske kort. Derimod er den østlige Hovedgang bleven Udgangspunktet 

 for en gennemført bjærgværksmæssig Drift. I Indgangen er opsat en solid Af- 

 stivning af Egetømmer, ja, Afstivningen strækker sig et Stykke ud paa Plateauet, 

 saa at den egentlige Indgang af Hensyn til Nedstyrtninger fra den stejle Bjærg- 

 væg er kommen til at ligge adskillige Meter uden for Klippen. Hovedgangen er 

 ført ind i Kullejet med Sidegange og Piller over et Areal af ca. 11000 m 2 ; inden 

 for dette Omraade findes Kullene i 2 Lag, adskilte ved et mellemliggende Sand- 

 stenslag. Det øverste af de to Kullag har en Gennemsnitstykkelse af omtrent 

 2 m, og det er dette Lag, som hidtil ene har været Genstand for Brydning. Paa 

 et begrænset Omraade længst imod Syd smelter dog begge Kullagene sammen 

 til et enkelt Lag, idet det mellemliggende Sandstenslag forsvinder, hvorfor 

 Kullene her har kunnet brydes i et samlet, indtil 3,5 m højt Lag. Udad 

 mod Kysten tiltager derimod det omtalte Sandstenslag saa betydeligt i Tyk- 

 kelse, at den samtidige Brydning af begge Lagene dels ikke længere kan 

 betale sig, dels bliver for risikabel paa Grund af den for store Totalhøjde 

 paa Arbejdsstedet. Uden for det bearbejdede Felt er Kullejet imod Syd af- 

 brudt, formodentlig ved en vulkansk Eruption ; ogsaa imod Øst kan Eruptionen 

 spores ; til denne Side er det dog kun det øvre Lag, der er afbrudt, hvorimod det 



